今朝个苏州市区言话，已经呒拨翘舌音哉。勒拉民国初年个辰光，老派个苏州言话里向还有翘舌音。该歇只有登郊区搭仔评弹艺人个嘴里向还听得见翘舌音，市区个苏州言话已经呒拨哉。评弹苏州言话就保留着实梗一只老派苏州言话个特点。尚况因为已经呒拨群众基础哉，所以评弹艺人嘴里向个翘舌音也开始弗哪亨整足。实际浪向，评弹苏州言话个翘舌音个分布搭仔普通言话是两样个，据赵元任先生讲是搭天津言话差弗多。苏州言话个“翘舌音”搭仔普通言话个还是有一定区别个，苏州个“翘舌音”搭仔英语法语里头个一样，舌头是弗卷个。必过现在推广普通言话，为之讲也有人按照普通言话个分法来分。